alexandrainst/scandi-wiki huggingface dataset:
EM i friidrett 1998 – 100 meter kvinner

100 meter damer ved EM i friidrett 1998 ble avholdt på Népstadion i Budapest, Ungarn den 18. og 19. august. 

Marit Nyberg Birknes representerte Norge, men klarte ikke kvalifisere seg til finalen.


Medaljevinnere

Resultater

Runde 1
Kvalifisering: De tre første i hvert heat (Q) og de fire raskeste ellers (q) gikk videre til semifinalene.

Semifinaler
Kvalifisering: De fire første i hvert heat (Q) gikk videre til finalen.

Finale
Vind: +2,0 m/sek

Referanser

Eksterne lenker
Resultater
Resultater
Resultater
Norske EM-deltakere

Øvelser under EM i friidrett 1998
Sprintløp
Alan Oversby

Alan Oversby (født 20. februar 1933, død 8. mai 1996), best kjent under navnet Mr. Sebastian, var en av de viktigste personene innen utviklingen av midlertidig kroppspiercing i Europa.

Han var egentlig en kunstlærer, men gikk fra sitt yrke for å følge sine interesser for tatovering og piercing. Fra sitt studio i London, utførte han både tatovering og piercing, spesielt av homofile. Han hadde kontakt med både Doug Malloy og Jim Ward, og finansiert av Molloy besøkte han Los Angeles. Molly finansierte også en tur for ham, Jim Ward og Sailor Sid Diller til London for å besøke Alan Oversby. Disse møtene var kriteriene for den raske spredningen av teknikk og teknologi brukt i midlertidig kroppspiercing.

Alan Oversby var også ansvarlig for bruken av tropisk og lokal anestesi som en del av piercing bruk i Europa. Likevel er det brukt mindre nå, det er standard å bruke anestesi i England, mens i Nord-Amerika er denne metoden generelt ukjent.

Operasjon Spanner 
I 1987 var Alan Oversby en av de 16 personene i Spanner-saken som endte med fengsling av homofile som hadde begått BDSM aktiviteter.

Alan, som de andre mennene ble anklaget for legemeskadigelse for utøvelse av piercing av en pasient. Han ble også anklaget for utføre handlinger uten lisens, og for sensitivt materiale gjennom posten (fotografier av piercinger).

Dommeren tok ikke frivilligheten til de deltagende med i vurderingen. Han fikk en dom på 15 måneder, som ble utvidet til to år.

Annet 
 Han var intervjuet i den første utgivelsen av magasinet PFIQ.
 Han utførte de fleste tatoveringene og piercingene til medlemmene Genesis P-Orridge og Paula P-Orridge av punkbandet Psychic TV. Han var også vokalist i bandets låt «Message from The Temple» på bandets tredje studioalbum Force the Hand of Chance.

Referanser

Litteratur 
 Modern Primitives. Re/Search Publications. ISBN 0-940642-14-X.

Eksterne lenker 
 The Beginnings of the Modern Body Piercing Movement Body Modification E-zine article
 A Visit to London BME artikkel

Engelskmenn
Britiske biografistubber
Piercere
EM i friidrett 1946 – 200 meter kvinner

Øvelsen 200 meter damer ved EM i friidrett 1946 ble avholdt på Bislett stadion i Oslo, Norge 24. og 25. august 1946.

Marit Hemstad og Solveig Toms  representerte Norge. Marit Hemstad  kom på 4.-plass, mens Solveig Toms ikke kom videre fra semifinalen.


Finalen

Kvalifisering (norske deltagere)

Referanser

Eksterne lenker
 Norske EM-deltakere

 00200 k
200 meter under EM i friidrett
Elaine Davidson

Elaine Davidson er ifølge Guinness rekordbok verdens mest piercede kvinne.

Davidson ble offisielt undersøkt av Guinness rekordbok i mai 2000. Hun hadde da 462 piercinger, av dem var 192 i ansiktet. I august 2001 ble hun vurdert på ny, og hadde 720 piercinger. Etter en opptreden på Edinburgh-festivalen i 2005, skrev The Guardian at hun nå hadde 3 950 kroppspiercinger.

Hun har flere piercinger i kjønnsorganet enn på noen annen plass på kroppen. Den totale vekten av smykkene hennes er vurdert til rundt 3 kg. I mai 2008 hadde Davidson totalt 5 955 piercinger.

Hun påstår at hun verken drikker eller bruker narkotiske midler.

Sitater
 Jeg liker smerte, jeg elsker smerte.
 Folk ønsker ofte å bare se på meg eller ta på meg, noen ønsker til og med å kysse meg.

Referanser

Eksterne lenker
 
 Elaine Davidson i Govan Folk

Piercing
Fødselsår ikke oppgitt
Mandalay (dikt)

Mandalay er et berømt dikt av Rudyard Kipling. Det ble først utgitt i diktsamlingen Barrack-Room Ballads i 1892. Diktet handler om en engelsk soldat som  drømmer seg tilbake til sin tid i Mandalay, hovedstaden i den forhenværende britiske kolonien Burma, mens han minnes sin gamle burmesiske venninne.

I populærkultur

I 1907 satte Oley Speaks musikk til diktet og skapte en slager. I Norge er diktet udødeliggjort av Julius Hougen som sang den i en opprinnelig dansk oversettelse av Kai Friis Møller til melodi av Erling Winkel. Diktet ga også inspirasjon til sangen Lille Jensen drar til Mandalay, som Reidar Anthonsen skrev teksten til og som Rolf Just Nilsen framførte.

Innspillinger (i utvalg) 
Julius Hougen med trio akk. Innspilt i Oslo 3. juni 1948. Opprinnelig utgitt på 78-platen Musica A-8349, gjenutgitt på Lirekascd'N No. 11 – De Gamle Melodier 1939-49, Nidelven Grammofon NCD 9905
Arild Berggren med Musica kabaretorkester, dir.: Egil Monn-Iversen. Arr.: Egil Monn-Iversen. Utgitt på 78-platen Musica A 5070 i 1954.
Lulu Ziegler med orkester. Utgitt på singlen Odeon ND 7193.

Eksterne lenker
 The Kipling Society: «Mandalay» (besøkt 16. juni 2012)
 «Mandalay», engelsk tekst på Wikisource

Engelske dikt
Alf Fasmer Dahl

Alf Fasmer Dahl (født 20. mai 1874 i Trondheim, hvor hans far Jonas Dahl var prest i Vår Frue kirke, død 21. juni 1933 i Fana), var en norsk prest og komponist. Han ble student i 1892 og cand.theol. i 1898. Fra 1899 til 1904 var han personellkapellan i Vår Frue kirke i Trondheim, deretter var han fra 1904 til 1913 sjømannsprest i Antwerpen. I 1913 ble han kallskapellan til Fana, hvor han var prest i Birkeland kirke. Alf Fasmer Dahl drev også koret «Fasmer Dahls kor», og han var sammen med Lars Søraas en av grunnleggerne av Bjørgvin Kirkesangforbund.

Alf Fasmer Dahl var gift med  Aagot Ellingsen, født i Oslo 13. mai 1873. Et av deres barn var forfatteren Titt Fasmer Dahl, født 2. november 1903 i Trondheim. Hennes søster, Esther Fasmer Dahl, født i Antwerpen 21. februar 1905 var gift med legen Erik Waaler.

Komponist 
Alf Fasmer Dahl er særlig kjent som komponist av melodien til sin fars julesang Nå vandrer fra hver en verdens krok, som han skrev omkring 1905. En rekke artister har sunget den inn på plate. I Norsk Salmebok er det tre melodier av ham:
 68 Nå vandrer fra hver en verdens krok, tekst Jonas Dahl
 248 Om salighet vi synger, tekst Jonas Dahl
 822 No luter blom på enger, tekst Ragnvald Vaage

Referanser

Eksterne lenker 
 Om Alf Fasmer Dahl hos DIS-Norge

Norske lutherske prester
Norske komponister
Kirkemusikkomponister
Personer fra Trondheim kommune
Fødsler i 1874
Dødsfall i 1933
Even Hole

Even Hole (født 31. august 1957 på Byrkjelo i Gloppen kommune) er en tidligere norsk alpinist. Han representerte idrettslaget Breim IL.

Hole var en de beste norske alpinistene på 1980-tallet. Hans beste øvelse var utfor, men i sesongen 1979–1980 ble han nummer 3 i kombinasjonen utfor/slalåm. Han er fem ganger norsk mester

Etter endt karriere ble Hole trener, og tok over det norske kvinnelandslaget. Han var trener for det norske landslaget under VM i Morioka i Japan i 1993 da Astrid Lødemel fra Voss tok sølv i utfor og bronse i super-G.

Han har startet egen alpin cup, kalt Even Hole cup, på Breimsbygda Skisenter på Utvikfjellet. Arrangementet arrangeres av Breimsbygda IL.

Se også 
 Liste over kjente personer fra Gloppen kommune
 Liste over kjente elever ved Firda videregående skole

Referanser

Eksterne lenker 
 
 nrk.no: Fylkesleksikon: biografi
 Førde Sport på Facebook

Norske alpinister
Norske alpintrenere
Personer fra Gloppen kommune
Personer fra Førde kommune
Fødsler i 1957
Norgesmestere i alpint
Pinsekirka Filadelfia

Pinsekirka Filadelfia er en kristen frikirkelig menighet i Spjelkavik, ved Ålesund, tilsluttet den norske pinsebevegelsen. Pinsekirka Filadelfia ble stiftet 1916 og har 640 tilskuddstellende medlemmer i 2019. «Charge», tidligere «J2U», er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Pinsekirka Filadelfia er engasjert i misjonsarbeid i Kenya, Ukraina og Russland, og er utsendermenighet for misjonærene Hege og Yngvar Aarseth. Menigheten støtter arbeidet til Halvard Hasseløy, Lisa og David Loen sitt arbeide. I 2007 var menighetens misjonsregnskap på 665 700,- kr..

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Eksterne lenker 
 Pinsekirka Filadelfia – hjemmeside
 Pinsekirka Filadelfia – Charge ungdomsarbeid 

Norske pinsemenigheter
Kultur i Ålesund
Religion i Møre og Romsdal
Organisasjoner etablert i 1916
EM i friidrett 1966 – 200 meter kvinner

Dette er de offisielle resultatene for øvelsen 200 meter damer ved EM i friidrett 1966 i Budapest, Ungarn.

Norge var ikke representerte i øvelsen.
 

Finalen

Eksterne lenker
 Norske EM-deltakere

 00200 d
200 meter under EM i friidrett
Presidentvalget i USA 1852

Presidentvalget i USA i 1852 var det 17. presidentvalget i USAs historie. Kandidaten fra Det demokratiske parti, Franklin Pierce, gikk seirende ut av valgkampen og ble USAs 13. president.

Dette valget var på mange måter en reprise av valget i 1844. Den sittende presidenten var som i 1844 en Whig som hadde overtatt presidentembedet da den valgte presidenten døde. I dette tilfellet var det Millard Fillmore som overtok etter general Zachary Taylor, slik som Tyler hadde overtatt etter krigsveteranen Harrison i 1844. Også denne gang valgte Whigpartiet å ikke nominere den sittende presidenten, men valgte nok en gang en krigsveteran, general Winfield Scott. Demokratene valgte, som i 1844, en overraskende kandidat i Franklin Pierce, og Whigpartiets kampanje kjørte igjen på hvor ukjent denne kandidaten var. Nok en gang feilet denne strategien. 

Pierce og hans visepresidentkandidat William R. King vant det som på den tiden var en av de klareste valgseirene, og slo Scott og Graham med 254 mot 42 valgmannsstemmer. Etter valget i 1852 skulle Whigpartiet snart opphøre, og det ble erstattet som demokratenes hovedmotstander av det nye Republikanske parti.

Se også
Liste over Amerikas forente staters presidenter

Eksterne lenker 
 Resultat etter fylke (county)
 1852 Resultat stat for stat
 How close was the 1852 election? – Michael Sheppard, Michigan State University

Presidentvalg i USA
Valg i 1852
1852 i USA
Ranveig Eckhoff

Ranveig Eckhoff (født 11. februar 1950 i Bærum) er en norsk operasanger (sopran) og kulturjournalist. Hennes operatiske virksomhet har omfattet Norge, såvel som Tyskland, Sverige og Italia.

Liv og karriere 
Eckhoff er datter av pianist og musikkjournalist Erik Holtermann Eckhoff (1920–2004) og journalist Liv Dyrhaug (1919–2011), og søster til Dagfinn Eckhoff og kunstadministratoren Audun Eckhoff.

Grunnleggende sangeropplæring fikk Ranveig Eckhoff i NRKs pikekor under Marie Foss' ledelse. I 1963 studerte hun med Ingeborg Vorbeck (1894–1983) og i 1965 med Gunvor Mjelva på Musikkonservatoriet i Oslo. I 1966  deltok hun i det svenske TV-programmet Hylands hörna. Samtidig gikk hun musikklinjen på Nissens Pikeskole der hun i Porgy and Bess ble instruert i Bess-rollen av den første Bess-tolker, Anne Brown, en oppsetning som også ble tatt på turné til Frankrike. Fra 1969 til 1973 gikk Eckhoff på Musikdramatiska skolan (Operahögskolan) i Stockholm, hun er den yngste som er tatt opp ved skolen.  Videre studier tok hun ved Accademia Musicale di Chigiana i Siena og Britten-Pears Center for Advanced Musical Study i England.

Hun ble kjent ved Oscarsteatern i Stockholm med nesten to hundre fremførelser i hovedrollen Hanna Glawari i Den glade enke, der hun spilte med Jarl Kulle (1974–75). Debuten i hjembyen kom i 1975, før hun ble ansatt ved nasjonalteatret i Mannheim (1977). Hun var ved Teatro Sistina i Roma (1983) og turnerte i hele nord-Italia med musikalen Il Re del Circo - en musikal om P.T. Barnums liv der Eckhoff spilte Jenny Lind, mot de kjente italienske skuespillerne Massimo Ranieri og Octavia Piccolo - i tillegg til akrobater, klovner, andre artister og til og med dyr (84-85). Hun var også sentral Kåre Bjørkøy sentral ved Kirsten Flagstad-jubileet (1985) med turné til USA.

Hun var to år ved Theater Ulm (1986–88) mens hun hadde spredte opptredener for Drammen Teater og Den Norske Opera (1985–88), som Mimi i La Bohème, Violetta i La traviata og tittelrollen i Edvard Fliflet Bræins Anne Pedersdotter. Hun har også vært ved Theater des Westens i Berlin, og i Kaiserslautern som Ifgenia (Gluck) og i Den glade enke (1994).  Siden 2010 har hun vært skribent for The Huffington Post.

Eckhoff var tidligere gift med fotograf Morten Krogvold (1988-1995), som hun samarbeidet med om utstillinger og bokutgivelser, eksempelvis gav de ut reiseskildringen Italienske hemmeligheter (2002). Mellom 1968 og 1985 var hun samboer med Thorleif Schjelderup, og medvirket på hans filmproduksjoner.

Utgivelser 
Se digitaliserte bøker av Ranveig Eckhoff hos Nasjonalbiblioteket
 I'll take you there (Norway Music Productions, 1986).  Verker av Edvard Grieg og Øistein Sommerfeldt, arrangert av Bjørn Kruse
 Mens månen stiger (1992).
 Bingoplassen (1992).  17 min kortfilm av Pål Sletaune som Eckhoff koreograferte.  Prisbelånt.
 
 Italienske Hemmeligheter (Press, 2002).  Reiseskildering.  Med fotograf Morten Krogvold.
 Sisters'' (2008).  Oversettelse av amerikansk romanserie av C. B. Lessman.

Se også 
 Eckhoff

Referanser 

Norske operasangere
Sopraner
Norske kulturjournalister
Norske forfattere
Personer fra Bærum kommune
Fødsler i 1950
Skydekke

Skydekke er et uttrykk for hvor stor del av himmelen som er dekket av skyer. Vanligvis blir skydekket uttrykt i åttedeler.

Observasjoner
Vanligvis er det en værobservatør som observerer skydekket i forbindelse med observasjoner av andre parametre som temperatur, nedbør, lufttrykk, osv. Skydekket er vanligvis et visuelt estimat, og det krever litt erfaring for å observere skydekket riktig. Likevel vil det bare være omtrentlige verdier som blir observert. Hovedproblemet er at om sikten er dårlig, som i tåke, vil det være svært vanskelig å få riktig skydekke. Da blir vanligvis den synoptiske koden som betyr "Skyene ikke synleg" (9) brukt i stedet (se de synoptiske kodene nedenfor). 

Satellitter kan derimot måle tallet på åttededeler mer nøyaktig, men det er enkelte problemer med denne metoden også. Dersom skyene er veldig tynne eller har liten horisontal utstrekning, kan de være bortimot usynlige for satellitter. Om natten bruker satellitter ofte den infrarøde strålingen fra skyene til å avgjøre skydekket. De måler altså temperaturen i skytoppen, og på den måten kan de danne et satellittbilde av skydekket. Hvis skyene er svært lave kan de derimot ha en temperatur som er nesten lik overflaten, og da kan de være vanskelige å se på et satellittbilde.

Rolle i klimasystemet

Skyer er svært viktig for klimasystemet, særlig fordi de kan reflektere store mengder sollys ut igjen i verdensrommet og på den måten kjøle ned jordoverflaten. Dette kan balansere den økte mengden av drivhusgasser i atmosfæren, og føre til at oppvarmingen av Jorda ikke blir like stor som forventet. Samtidig kan skyene hindre varmestråling fra jordoverflaten i å forlate atmosfæren ved å sende tilbake varmestrålingen mot overflaten, og på den måten føre til at jordoverflaten ikke blir like mye avkjølt som i skyfritt vær. Særlig gjelder dette om natten da varmetapet er størst.

Synoptisk 

Skyer
Johann Nikolaus Bach (1669–1753)

Johann Nikolaus Bach (1669–1753) var en tysk komponist av musikerfamilien Bach og Johann Sebastian Bachs tremenning.

Liv og virke 
Nikolaus var sønn av Johann Christoph Bach og fikk sin første musikalske opplæring av ham.

Fram til 1689 var Nikolaus elev på latinskolen i Eisenach, deretter studerte han hos J.M. Knüpfer som var organist i Jena og sønn av Sebastian Knüpfer. Nicolaus etterfulgte J.M. Knüpfer som organist ved St. Michaelskirche i Jena, og fikk senere også organistposten i byens Kollegiatkirche. Disse stillingene beholdt han til rundt 80-årsalderen, da han ble syk og måtte finne en etterfølger.

De få bevarte verkene fra Nikolaus Bachs hånd vitner om at han var en god og allsidig komponist. En kan spore innflytelse fra italiensk musikk, sannsynlig inspirert av en italiareise i 1696 hvor han ble påvirket av Antonio Lotti. Etter italiareisen skal han ha vært i den danske armés tjeneste en tid før han vendte tilbake til Jena for godt.

Nicolaus var en dyktig cembalo- og orgelbygger, men er særlig kjent for sine luttklaver-konstruksjoner. I boet etter J.S. Bach er det oppført to slike Lautenwerck.

Bevarte verk 
 Allein Gott in der Höh sei Ehr, missa brevis 
 «Nun freut euch lieben Christen G´mein», orgelkoral, to bearbeidelser 
 «Der jenaische Wein- und Bierrufer», syngespill
 Herr, wie sind deine Werke, konsert

Referanser

Kilder 
  - (som sønn av Johann Christoph B.)

Litteratur

Eksterne lenker 
  Johann Nicolaus Bach, hoasm.org
  Johann Nicolaus Bach, bach-cantatas.com
  Johann Nicolaus Bach 1669–1753, nau.edu
 

Tyske organister
Tyske komponister
Klaverbyggere
Barokkomponister
The Perry Bible Fellowship

The Perry Bible Fellowship (eller PBF) er en stripeserie av Nicholas Gurewitch. Den ble opprinnelig publisert i Syracuse Universitys studentavis The Daily Orange. Serien er vanligvis tre til fire ruter lang, og tar ofte i bruk forskjellige tegnestiler for å fremheve poengene. Nicholas Gurewitch bruker ofte emner som ironi, religion, krig, seksualitet, science fiction, selvmord, vold, og død blandet med barnefantasi og klisjeer for å skape uventet og morbid humor.

Seriens tittel kommer fra en kirke i Maine.

Kilder 
All informasjon i denne artikkelen er hentet fra den engelske Wikipedia, inkludert kildehenvisninger.

Eksterne lenker 
 
 Upublisert arbeid

Tegneserier fra USA
Santa Maria del Popolo

Santa Maria del Popolo er en renessanse- og barokk-kirke ved Piazza del Popolo i Roma, tilhørende augustinerordenen.

Kirken ble bygget i 1099, og rekonstruert av Baccio Pontelli og Andrea Bregno i årene 1472–1477. Kirken er kjent for sine mange kunstverk: både maleriene i Cerasikapellet, Rafaels takmaleri, flere fresker og skulpturer. Kirken har verker av Gian Lorenzo Bernini, Caravaggio, Alessandro Algardi, Pinturicchio og Donato Bramante.

Bildene i Cerasi-kapellet

Eksterne lenker 
 

Maria Popolo, Santa
Maria Popolo, Santa
Maria Popolo
Rafael
Religiøse bygninger fra 1000-tallet
Mariakirker
Rione Campo Marzio
Byggverk fullført i 1477
Religiøse byggverk fra 1400-tallet
EM i friidrett 1954 – 100 meter menn

Øvelsen 100 meter menn ved EM i friidrett 1954 ble avholdt i Bern, Sveits den 25 og 26. august 1954.
Norge var ikke representert i øvelsen.

Rekorder
Rekorder før dette mesterskapet:

Det ble ikke satt verken ny mesterskapsrekord eller europarekord under konkurransen.

Resultater

Forsøksheat
Forsøksheatene ble avholdt den 25. august.

Heat 1

Heat 2

Heat 3

Heat 4

Heat 5

Heat 6

Heat 7

Heat 8

Semifinaler
Semifinalene ble avholdt den 26. august.

Semifinale 1

Semifinale 2

Semifinale 3

Finale
Finalen ble avholdt den 26. august.

Deltakelse

 (1)
 (2)
 (2)
 (1)
 (2)

 (1)
 (2)
 (2)
 (2)
 (2)

 (1)
 (2)
 (2)
 (2)
 (1)

 (2)
 (2)
 (2)
 (2)
 (2)

Referanser

Eksterne lenker
 Resultater
 Norske EM-deltakere

 00100 m
100 meter under EM i friidrett
Bydelskirken Filadelfia

Bydelskirken Filadelfia er en kristen frikirkelig menighet på Mortensrud i Oslo, tilsluttet den norske pinsebevegelsen. Bydelskirken Filadelfia ble stiftet 1992.

Menigheten har 124 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Bydelskirken Filadelfia støtter K.A.B.A. sitt arbeide.

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Etableringer i 1992
Menigheter i Oslo
Norske pinsemenigheter
Saron Groruddalen

Saron Groruddalen er en kristen frikirkelig menighet på Grorud i Oslo, tilsluttet den norske pinsebevegelsen. Saron Groruddalen ble stiftet 1911. 

Menigheten hadde 77 tilskuddstellende medlemmer i 2019.  «SpeMilju» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Saron Groruddalen er engasjert i misjonsarbeid i Israel, Ukraina, og er utsendermenighet for misjonærene Britt og Birger Sandli.  De støtter bibelskolen i Uganda og IBRA media sitt arbeide.  I 2007 var menighetens misjonsregnskap på ca. 128 000,- kr.

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS 
 Brox, Torill F. (redaktør). 2009. Årbok 2009. For Pinsebevegelsen i Norge. Korsets Seier Publikasjoner AS

Etableringer i 1911
Menigheter i Oslo
Norske pinsemenigheter
Philippi Stadium

Philippi Stadium er et fotballstadion som ligger i forstedet Philippi  utenfor Cape Town, Western Cape, Sør-Afrika. Stadionet ble bygget om før VM i fotball 2010.

Ajax Cape Town har sagt at de vil flytte til det nye stadionet når det står ferdig. Kostnadene er beregnet til 90 millioner rand, og stadionet vil inneholde næringsområder. Stadionet har en kapasitet på 2 000 tilskuere og har løpe- og sykkelbaner, men de vil bli erstattet med 10 000 seter og stadionet vil bli et rent fotballstadion.

Eksterne lenker
 Stadium upgrade in Phillipi a boon
 Ebrahim Rasool speech

Cape Town
Fotballstadioner i Sør-Afrika
You Got Served

You Got Served er en amerikansk dramafilm fra 2004. Den er skrevet og regissert av Chris Stokes.

Filmen handler om en gruppe dansere i sørlige California som konkurrerer i street dance.

Medvirkende er bl.a. R&B-gruppen B2K og Marques Houston.

Filmen hadde offisiell premiere i USA 30. januar 2004. I Norge ble den lansert direkte på DVD 1. desember samme år.

Handlingsreferat 
I Los Angeles, California, leder Elgin og David en danse-gruppe i som drives med dans ved et stort lager som eies av Mr. Rad, hvor de vinner over et annet danse-mannskap ledet av Vick. David og Elgins mannskap vinner konkurransen, og Vicks mannskap er skuffet. For å tjene penger til dansingen arbeider David og Elgin for en narkotika-selger ved navn Emerald. De blir utfordret av Wade, en rik gutt fra Orange County, for 5 000 dollar. Etter å ha vunnet nok en danse-konkurranse, forsøker ​​Wade og hans beste venn Max å tvinge Elgin til å sette opp en ny konkurranse. Elgin låner penger fra bestemoren sin til denne utfordringen. Men Mr. Rad kunngjør at det ikke kommer til å bli noen nye konkurranser. David og Elgin innser at motstanderen deres har stjålet danse-settet deres, etter at medlemmet deres Sonny forrådte dem for å bli med på Wades lag.

I mellomtiden blir David og Liyah, Elgins søster, forelsket. Når de spiller basketball sammen, får Elgin en telefon fra Emerald om en ny levering av narkotika. Elgin forsøker å kontakte David, men Liyah slår av Davids telefon og Elgin må gjennomføre jobben på egen hånd. Men Elgin blir tatt i bakhold av lokale kjeltringer som tar Emeralds penger. Elgin blir skadd i konflikten, og havner på sykehus. Han får også problemer på grunn av pengene som Emerald krever, og han er rasende på David fordi han ikke å dukket opp i tide.

Vennene deler seg opp, og grunnlegger deres egne danse-mannskaper. Men ingen av disse blir like gode som de var sammen. Rico forteller David og Elgin om «Big Bounce» en ny danse-konkurranse på 50 000 dollar som angivelig skal være  sponset av TV-kanalen MTV. Elgin ser på dette som en måte for å betale tilbake Emerald, og bestemoren sin. Men Emerald gir Elgin bare et par uker til å betale ham tilbake alle pengene han skylder.

Medvirkende 
 Marques Houston – Elgin
 Omari Grandberry – David
 Jarell Houston – Rico
 De'Mario Thornton – Vick
 Dreux Pierre Frederic – Rashann
 Jennifer Freeman – Liyah
 Meagan Good – Beautifull
 Steve Harvey – Mr. Rad
 Christopher Jones – Wade
 Robert Hoffman – Max
 Malcolm David Kelley – Lil' Saint
 Wade Robson – seg selv
 Lil' Kim – seg selv
 Alani Vasquez – seg selv
 Michael Taliferro – Emerald

Referanser

Eksterne lenker 
 

Dramafilmer fra USA
Ungdomsfilmer
Filmer fra 2004
Engelskspråklige filmer